Argentina

Argentina, officialmente le Republica Argentin, es un stato soveran, organisate como Republica representative e federal, situate in le extremo sud-est de America del Sud e forma parte de America Latin. Su territorio es dividite in provincias e un citate autonome, Buenos Aires, capital del nation e sede del governamento federal. Argentina ha indices de disveloppamento human, renta per capita e qualitate de vita, que se incontra inter le plus altes de America Latin.Secundo le Banco mundial, su PBI nominal es le 27º plus importante del mundo, ma si on considera le poter acquisitive su PBI total transforma le pais in le 22º economia plus importante del mundo. In 2010, Argentina esseva classificate como un pais de receptas median-alte o como un mercato emergente, anque per le Banco Mundial.

Per su extension, 2.780.400 km², illo es le secunde stato plus grande de America latin, quarte in le continente american e octave in le mundo, considerante solmente le superficie continental subjecte a su soveranitate effective. Si on considera le Insulas Malvinas, Insulas Georgias del Sud, Insulas Sandwich del Sud e Insulas Aurora (administrate per le Regno Unite ma de soveranitate in litigio con le Argentina), plus le zona antarctic reclamate al sud del parallelo 60° S, denominate Antarctica Argentin (que include le insulas Orcadas del Sud e insulas Shetland del Sud), le superficie total se elevarea a 3 761 274 km², convertente se in le septime pais plus grande del mundo. Nonobstante, iste reclamation es affectate per illo que es establite in le Tractato Antarctic, sin que su signatura constitue un renunciation.

Su superficie continental american, que circumfere un grande parte del Cono Sur, es limitate al nord con Bolivia e Paraguay, al nord-est con Brasil, al este con Uruguay e le Oceano Atlantic, e al sud e west con Chile.

Le venerdi 25 de maio 1810 esseva deponite le ultime vicerege espaniol qui governava desde Buenos Aires, organisante se le Prime Junta de governamento, e le martedi 9 de julio 1816 esseva proclamate formalmente in Tucumán su independentia como pais libere e soveran.

 Toponymia 

Le nomine official del pais es Republica Argentina, per ellipsis del substantivo, frequentemente on dice, correctemente, le Argentina. Nonobstante, il es multe extendite le uso sin le articulo «la», de sorta que de facto, le nomine es  exprimite simplemente como «Argentina».
Le nomine «Argentina» proveni del latino argentum («Argento») y es associate con le mytho del Montanias del Argento, commun inter le prime exploratores europee del region, e espanioles e portugeses. Iste ultimes esseva qui denominava Rio da Prata («Río de la Plata») al grande estuario discoperite per le expedition portugese in 1502 in le qual participava Américo Vespucio e a ubi postea arrivava Juan Díaz de Solís in 1516, appellante lo Mar Dulce. 

Le nomine esseva mentionate le prime vece in le poema publicate en 1602 per le espaniol Martín del Barco Centenera intitulate La Argentina e conquesta del Río de la Plata, in le qual se describe le region del Río de la Plata e anque le fundation del citate Buenos Aires.

Le toponymo appare ratificate quando se publica in 1612 le obra Le Argentina manuscripte de Ruy Díaz de Guzmán, obra de historia in le qual, in medio de un conto epic, il ha un description del region. Al final del seculo XVIII, le parola esseva de uso commun pro denominar tote le pertinente con le Río de la Plata, su bassino, su superficie e su population, ma le viceregno create in 1776, antecedente immediate del pais independente in 1816, porta le nomine de «Viceregnato del Río de la Plata».

Le Prime Junta de Governamento utilisava le nomine de Provincias Unite del Río de la Plata, que esseva anque empleate per le governamentos sequente usque que, in 1816, le Congreso de Tucumán proclamava le independentia del Provincias Unite in America del Sud, nomine que se manteneva in le Constitution de 1819.

Officialmente, se utilisava le prime vice le denomination Republica Argentina in l Constitution de 1826. Durante le governamento de Juan Manuel de Rosas (1835-1852) se utilisava, inter alteres, le nomines de Confederation Argentin, Republica del Confederation Argentin e Federation Argentin.

Le Constitution Argentin de 1853 esseva sancite in le nomine del populo del Confederation Argentin, ma quando le Stato de Buenos Aires esseva incorporate, in 1860 esseva cambiate per Nation Argentin e se incorporava le articulo 35: 

"Le denominationes adoptate successivemente desde 1810 usque al presente, a saper: Provincias Unite del Río de la Plata; Republica Argentin, Confederation Argentin, essera in avante nomines official indistinctemente pro le designation del Governamento e superficie del provincias, empleante se le parolas "Nation Argentin" in le formation e sanction del leges."

Le 8 de octobre 1860, in la citate Paraná, in ille tempore capital del Confederation Argentin, le presidente Santiago Derqui decretava que: 
 "...essente conveniente isto, respecto a establir le uniformitate in le actos administrative, le Governamento accordava que pro tote iste actos se usa le denomination Republica Argentin."

Le nomine esseva confirmate decisemente in 1862 per Bartolomé Mitre, prime presidente del pais reunificate, quando ille utilisava le titulo de Presidente del Nation Argentin.

 Historia 
Le historia de Argentina pote esser dividite in quatro partes principal: le tempore precolumbian o le historia primari (usque al seculo XVI), le periodo colonial (1536–1809), le periodo de formation national (1810–1880), e le historia del Argentina moderne (ab circa 1880).

Le prehistoria in le territorio actual de Argentina comenciava con le prime installationes human in le extremitate sud de Patagonia circa 13,000 annos retro.

Le historia scribite comenciava con le arrivata del chroniclers espaniol in le expedition de Juan Díaz de Solís in 1516 al Río de la Plata, lo que marca le initio del occupation espaniol de iste region.

In 1776, le Corona de España establiva le Virreinato del Río de la Plata, un umbrello de territorios ex le qual, con le Revolution de Maio de 1810, comenciava un processo de formation gradual de plure estados independente, includente un appellate le Provincias Unite del Río de la Plata. Con le declaration de independentia le 9 de julio 1816 e le defaite militar del Imperio Hispanic in 1824, un stato federal esseva formate inter 1853 e 1861, cognoscite hodie como le Republica Argentina.

 Organisation territorial 
 Provincia ISO 3166-2 Pop. (2010)Censo 2010. Censo 2010 (página oficial) Sup. (km²) Capital BandieraCitate autonome de Buenos Aires  AR-C  2.890.151  202  - border|45pxBuenos Aires  AR-B  15.625.084  307.571  La Plataborder|45pxCatamarca  AR-K  367.828  99.633  San Fernando del Valle de Catamarca border|45px|Bandera de CatamarcaChaco  AR-H  1.055.259  102.602  Resistenciaborder|45px|Bandera de ChacoChubut  AR-U  509.108  224.686  Rawsonborder|45pxCórdoba  AR-X  3.308.876  165.321  Córdoba border|45px|Bandera de CórdobaCorrientes  AR-W  992.595  88.199  Corrientesborder|45pxEntre Ríos  AR-E  1.235.994  78.781  Paranáborder|45px Formosa  AR-P  530.162  72.066  Formosaborder|45pxJujuy  AR-Y  673.307  53.219  San Salvador de Jujuyborder|45pxLa Pampa  AR-L  318.951  143.440  Santa Rosa border|45pxLa Rioja  AR-F  333.642  89.680  Rioja border|45pxMendoza  AR-M  1.738.929  148.827   Mendozaborder|45pxMisiones  AR-N  1.101.593  29.801  Posadasborder|45pxNeuquén  AR-Q  551.266  94.078  Neuquénborder|45pxRío Negro  AR-R  638.645  203.013  Viedmaborder|45pxSalta  AR-A  1.214.441   155.488  Saltaborder|45pxSan Juan  AR-J  681.055  89.651  San Juanborder|45pxSan Luis  AR-D  432.310  76.748  San Luis border|45pxSanta Cruz  AR-Z  273.964  243.943  Río Gallegosborder|45pxSanta Fe  AR-S  3.194.537  133.007  Santa Feborder|45pxSantiago del Estero  AR-G  874.006  136.351  Santiago del Estero border|55pxTierra del Fuego, Antártida e Islas del Atlántico Sur  AR-V  127.205  21.571Ille non include 980.874 km² del Antarctica Argentin e le Insulas del Atlantico Sud occupate per le Regno Unite. Debite a isto, Argentina reclama soveranitate, totalizante un superficie de 1.002.445 km². Ushuaia border|45pxTucumán  AR-T  1.448.188  22.524  San Miguel de Tucumán border|45px|Bandera de TucumánARGENTINA  AR  40.117.096Constitución nacional - Disposiciones transitorias - Primera  2.780.400 Buenos Aires border|45px

 Regiones Integrate 

 Vide etiam 
 Raúl Alfonsín
 Ché Guevara
 Néstor Kirchner
 Eva Perón
 Juan Perón
 José de San Martín
 Lis Federico Leloir Laureato Nobel in chimia
 Jorge Luis Borges Autor litterari
 Bernardo Alberto Houssay Laureato Nobel,vide Bernardo Alberto Houssay 

 Referentias